CELEX: 62021CN0258
Language: fi
Date: 2021-04-22 00:00:00
Title: Asia C-258/21: Ennakkoratkaisupyyntö, jonka Bundesarbeitsgericht (Saksa) on esittänyt 22.4.2021 – Coca-Cola European Partners Deutschland GmbH v. R.G.

26.7.2021   
            
            
               FI
            
            
               Euroopan unionin virallinen lehti
            
            
               C 297/22
            
         
      Ennakkoratkaisupyyntö, jonka Bundesarbeitsgericht (Saksa) on esittänyt 22.4.2021 – Coca-Cola European Partners Deutschland GmbH v. R.G.
      (Asia C-258/21)
      (2021/C 297/25)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesarbeitsgericht
      
         Pääasian asianosaiset
      
      
         Revision-valittaja: Coca-Cola European Partners Deutschland GmbH
      
         Revision-valituksen vastapuoli: R.G.
      
         Ennakkoratkaisukysymykset
      
      
                  1.
               
               
                  Onko työehtosopimusta pidettävä työaikadirektiivin 2003/88/EY (1) Euroopan unionin perusoikeuskirjan 51 artiklan 1 kohdan ensimmäisessä virkkeessä tarkoitettuna soveltamisena, kun työehtosopimuksen mukaan epäsäännöllisestä yötyöstä on maksettava suurempi korvaus kuin säännöllisestä yötyöstä?
               
            
                  2.
               
               
                  Jos ensimmäiseen kysymykseen vastataan myöntävästi:
                  Soveltuuko työehtosopimus, jonka mukaan epäsäännöllisestä yötyöstä on maksettava suurempi korvaus kuin säännöllisestä yötyöstä, yhteen Euroopan unionin perusoikeuskirjan 20 artiklan kanssa, kun tällaisen määräyksen tarkoituksena on kompensoida paitsi yötyön aiheuttamia terveyshaittoja myös epäsäännöllisen yötyön vähäisemmästä ennakoitavuudesta johtuvia rasitteita?
               
            
         (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EUVL 2003, L 299, s. 9).